**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

.... ............. 2024 թվականի N .....-Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՅԻՍԻ 4-Ի N 526-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 3-րդ կետո և 3-րդ մասով, 34-րդ հոդվածի 1-ին մասով, Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2017 թվականի մայիսի 4-ի «**Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N168-Ն որոշումն ուժը կորցրած ճանաչելու մասին**» N 526-Ն որոշման մեջ կատարել հետևյալ փոփոխությունները և լրացումները՝

1) 21-րդ կետի 1-ին ենթակետը լրացնել հետևյալ խմբագրությամբ «ժ» պարբերությունով՝

«ժ». մասնակիցներին ներկայացվող որակավորման չափանիշները, դրանց գնահատման համար պահանջվող փաստաթղթերը, պայմանագրի ապահովման չափը, եթե տվյալ ընթացակարգի շրջանակում պատասխանատու ստորաբաժանման պատճառաբանված որոշմամբ նախատեսվում է կիրառել որակավորման չափանիշներ:

2) 22-րդ կետը «Գնման առարկայի բնութագրերը» բառերից հետո լրացնել «և մասնակիցներին ներկայացվող որակավորման չափանիշները» բառերով.

3) 23-րդ կետի 4-րդ ենթակետով նախատեսված ցանկը լրացնել հետևյալ բովանդակությամբ նոր՝ 42-րդ կետով.

«42. Պատվիրատուի կողմից ապրանքների մատակարարման, աշխատանքների կատարման կամ ծառայությունների մատուցման նպատակով կնքվող պայմանագրով ստանձնած պարտավորությունների կատարման շրջանակում այն անձանց հետ քաղաքացիաիրավական պայմանագրերի հիման վրա ծառայությունների ձեռքբերում, որոնք ուղիղ նախատեսված են եղել պատվիրատուին պայմանագրի կնքման համար հիմք հանդիսացած փաստաթղթերով :»,

4) 32-րդ կետի 1-ին ենթակետի «գ» պարբերությունը «իր կողմից հաստատված հավաստում» բառերից առաջ լրացնել «որակավորման չափանիշներին իր համապատասխանությունը հիմնավորող՝ հրավերով նախատեսված փաստաթղթերը, իսկ որակավորման չափանիշներ նախատեսված չլինելու դեպքում» բառերով,

5) 32-րդ կետի 1-ին ենթակետի «գ» պարբերությունից հանել «., բացառությամբ շինարարական ծրագրերի կատարման համար անհրաժեշտ նախագծային փաստաթղթերի մշակման, փորձաքննության և տեխնիկական հսկողության ծառայությունների գնումների, որոնց դեպքում ապահովումը ներկայացվում է սույն պարբերությամբ նախատեսված երաշխիքի կամ կանխիկ փողի ձևով» բառերը,

6) 32-րդ կետի 9-րդ ենթակետը «տասը տոկոսը» բառերից առաջ լրացնել «առնվազն» բառով,

7) 32-րդ կետի 19-րդ ենթակետը «և ժամկետներում չի ներկայացնում հրավերով նախատեսված փաստաթղթերը» բառերից հետո լրացնել «,ներառյալ այն դեպքերը, երբ սահմանված ժամկետում չի շտկում կամ ամբողջական չի շտկում հայտի գնահատման արդյունքում արձանագրված անհամապատասխանությունները» բառերով,

8) 32-րդ կետի 26-րդ ենթակետը շարադրել հետևյալ խմբագրությամբ «սույն կետի 1-ին ենթակետի «գ» պարբերությամբ նախատեսված ապահովումը այն ներկայացնողին վերադարձվում է պայմանագրի կատարման արդյունքը պատվիրատուի կողմից ամբողջական ընդունվելուն հաջորդող հինգ աշխատանքային օրվա ընթացքում, բացառությամբ այն դեպքի, երբ պայմանագրի կատարումը փուլային է, և յուրաքանչյուր փուլի կատարումն ուղղակիորեն փոխկապակցված չէ պայմանագրով սահմանված պահանջներին համապատասխան ստացվելիք վերջնարդյունքի հետ: Սույն պարբերության կիրառման դեպքում յուրաքանչյուր փուլի արդյունքը պատվիրատուի կողմից ընդունվելուց ապահովման գումարը նվազեցվում է այդ փուլի գումարի նկատմամբ հաշվարկված համամասնությամբ»,

9) 32-րդ կետի 28-րդ ենթակետը «ինչպես նաև մասնակցի կողմից հայտով ներկայացվելիք փաստաթղթերը:» բառերից հետո լրացնել «Սույն ենթակետի կիրառման դեպքում ընտրված մասնակիցը չի ներկայացնում որակավորման ապահովում.» բառերով,

10) 32-րդ կետը լրացնել հետևյալ բովանդակությամբ նոր 29-րդ ենթակետով՝

«29. եթե մասնակիցը խախտել է գնման գործընթացի շրջանակում ստանձնած պարտավորությունը, որը հանգեցրել է վերջինիս հետագա մասնակցության դադարեցմանը և հրավերով նախատեսված չի եղել հայտի ապահովում, ապա մասնակցի կողմից հրավերով սահմանված ժամկետում գնման գնի, իսկ ընթացակարգն օրենքի 15-րդ հոդվածի 6-րդ մասի հիման վրա կազմակերպվելու դեպքում՝ պլանավորված (կանխատեսվող) գնման ընդհանուր գնի հինգ տոկոսը վճարելու դեպքում տվյալ մասնակիցը չի ներառվում գնումների գործընթացին մասնակցելու իրավունք չունեցող մասնակիցների ցուցակում: Եթե մասնակցի գնային առաջարկը գերազանցում է սույն ենթակետով նախատեսված գինը, ապա վճարվում է դրա հինգ տոկոսը:»:

11) 86-րդ կետի 2-րդ ենթակետի «առաջին փուլի հայտեր ներկայացրած» բառերը փոխարինել «նախաորակավորված» բառով:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: